Μπελφόρ

Το Μπελφόρ (, ) είναι πόλη στη βορειοανατολική Γαλλία, στην περιοχή Βουργουνδία-Φρανς-Κοντέ και είναι το διοικητικό κέντρο του Εδάφους του Μπελφόρ. Η πόλη βρίσκεται μεταξύ Λυόν και Στρασβούργου και σε απόσταση περίπου 25 χιλιομέτρων από τα γαλλοελβετικά σύνορα. Είναι κτισμένη στις όχθες του ποταμού Σαβουρέζ, στο στρατηγικά σημαντικό φυσικό πέρασμα ανάμεσα στα Βόσγια όρη και τα όρη Ιούρας και συνδέει τον Ρήνο με τον Ροδανό. Η πόλη του Μπελφόρ έχει 47.656 κατοίκους (2017)Téléchargement du fichier d'ensemble des populations légales en 2017, INSEE και μαζί με το Μοντμπελιάρ, το Ερικούρ, το Ντελ και τα προάστιά τους σχηματίζει τη μεγαλύτερη μητροπολιτική περιοχή στη Βουργουνδία-Φρανς-Κοντέ με 308.601 κατοίκους.

Στην πόλη σώζεται κάστρο του 17ου - 19ου αιώνα. Στους πρόποδες του λόφου του φρουρίου βρίσκεται το μεγάλο γλυπτό ο Λέων του Μπελφόρ, έργο του γλύπτη Φρεντερίκ-Ωγκύστ Μπαρτολντί. Αναπαριστά ένα ξαπλωμένο λιοντάρι, τραυματισμένο αλλά έτοιμο να ανασηκωθεί και το οποίο βρίσκεται πάνω σε πετρώδες βάθρο και συμβολίζει την αντίσταση της πόλης κατά την πολιορκία της από τους Πρώσους στη διάρκεια του πολέμου του 1870. Ο καθεδρικός ναός της πόλης χρονολογείται από τον 18ου αιώνα και είναι αφιερωμένος στον άγιο Χριστόφορο. 

 Παραπομπές 

 Εξωτερικοί σύνδεσμοι 





Κατηγορία:Κοινότητες του Εδάφους του Μπελφόρ